cyanic-selkie/wikianc huggingface dataset:
মালয়েশিয়ায় যৌন হয়রানি
যৌন হয়রানির ব্যাপকতা
যদিও যৌন হয়রানি পুরুষ ও মহিলা উভয়ের ক্ষেত্রে ঘটে, তবে মহিলারা প্রায়শই এর শিকার হন, বিশেষ করে এমন পরিস্থিতিতে এবং অবস্থানগুলিতে যেখানে "পিতৃতন্ত্র একটি সাংস্কৃতিক মূল্য হিসাবে গভীরভাবে অনুপ্রাণিত এবং পুরুষরা মহিলাদের যৌন হয়রানির ক্ষেত্রে কোনও ভুল দেখতে পান না"। এটি ২০১৩ থেকে ২০১৭ সালের মধ্যে রয়্যাল মালয়েশিয়ান পুলিশ (পিডিআরএম) এর পরিসংখ্যানের সাথে সামঞ্জস্যপূর্ণ, যেখানে মোট ১,২১৮টি যৌন হয়রানির ঘটনার মধ্যে ৭৯ শতাংশ মহিলা ও ২১ শতাংশ পুরুষ ভুক্তভোগী জড়িত।
চন্দ্রপ্রভা
বিবরণ
হলদে চন্দ্রপ্রভা চিরসবুজ বৃক্ষ। এটি দেখতে ঝোপালো আকৃতির হয়। সাধারণত চন্দ্রপ্রভা গাছ চার মিটার পর্যন্ত লম্বা হয়ে থাকে। তবে আলো-বাতাসের প্রাপ্যতা, মাটির গুণাগুণ ও স্থানভেদে এর কম বা বেশিও হতে পারে। এই বৃক্ষের মাথা কিছুটা ছড়ানো থাকে। পাতা সবুজ ও কিনার খাঁজকাটা থাকে।
ফুল পাতা বীজ
গাছের ডালের আগাতে থোকায় থোকায় হলুদ রঙের ফুল ফোটে। চন্দ্রপ্রভা ফুল দেখতে ফানেল (চুঙ্গি) বা ঘণ্টা আকৃতির। এটি ৩-৪ সেমি পর্যন্ত চওড়া হয়ে থাকে। এর পাতা যৌগিক, আট থেকে পনেরো সেমি পর্যন্ত লম্বা হয়ে থাকে। ফুল বড় বড় থোকায় ঘনসন্নিবিষ্ট হয়ে থাকে।
হলদে চন্দ্রপ্রভার বীজ ছোট আকৃতির। বীজ বা ডাল থেকে তৈরি কলমের মাধ্যমে এর বংশবৃদ্ধি করা যায়। এর জন্য খুব বেশি জায়গার প্রয়োজন হয় না। বড় উঠোন বা পাকা ঘরের ছাদেও বড় আকারের টবে লাগানো যায়।
ফুল ফোটার সময়
বাংলাদেশে চন্দ্রপ্রভা গ্রীষ্ম-বর্ষা ও শরৎ-হেমন্তে ফুটলেও কিছু কিছু গাছে বছরের অন্যান্য সময়েও হঠাৎ দু'একটি ফুল ফুটতে দেখা যায়। এই ফুলগাছ দ্রুত বাড়ে। এই ফুলের মৌমাছি ও কীটপতঙ্গ আকর্ষণ করার ক্ষমতা প্রচুর।
আলংকারিক গাছ
বাড়ি, স্কুল-কলেজ বা অফিসের আঙিনা, সদর দরজার পাশে, রাস্তার ধারে বা সড়কদ্বীপে চন্দ্রপ্রভা লাগিয়ে অনায়াসেই জায়গার সৌন্দর্য বহুগুণ বাড়িয়ে নেয়া যায়।
আসামের প্রশাসনিক বিভাগ
ইতিহাস
১৮৭৪ সালে চিফ কমিশনারস প্রভিডেন্স হিসেবে আসাম গঠন করা হয়েছিল। তখন আসামের রাজধানী ছিল শিলং। প্রশাসনিক সুবিধার জন্য তখন আসামকে ছয়টি জেলায় বিভক্ত করা হয়। সেগুলি হল: গোয়ালপাড়া, কামরূপ, শোণিতপুর, নগাঁও, শিবসাগর এবং লখিমপুর জেলা। এই কয়টি জেলা ব্রহ্মপুত্র উপত্যকার। তখন এটি আসাম উপত্যকা বলেও পরিচিত ছিল। ১৮৮০ সালে আসাম উপত্যকার ন্যায়াধীশকে কমিশনার রূপে অতিরিক্ত দায়িত্ব দেওয়া হয়েছিল। ১৯০৫ সালে আসাম উপত্যকার ন্যায়াধীশ এবং কমিশনারের কার্যালয় পৃথক করা হয়। সাথে পার্বত্য জেলা এবং সুরমা উপত্যকার প্রশাসনের জন্য কমিশনারের কার্যালয় স্থাপন করা হয়।
স্বাধীনোত্তর কালের নগরসমূহ
ভারতে স্বাধীনতা লাভ করার আগে থেকে আসামের কয়েকটি স্থান নগর হিসেবে স্বীকৃতি পেয়েছিল। এই নগর সমূহ প্রশাসনের জন্য পৌরসভা গঠন করা হয়েছিল। সেই পুরানো নগর সমূহের তালিকা তলায় দেয়া হয়েছে:
সামরোজ আজমি আলভী
সামরোজ আজমি আলভী একজন বাংলাদেশী অভিনেত্রী এবং মডেল। তিনি ২০০৭ সালে অনুষ্ঠিত লাক্স-চ্যানেল আই সুপারস্টার প্রতিযোগিতায় প্রথম রানার আপ হিসাবে মর্যাদা পান। এরপর মিডিয়াতে ছােট পর্দায় নিজেকে দারুনভাবে মেলে ধরেন। অলসপুর নাটকে আনারসি চরিত্রে অভিনয়ে মাধ্যমে ব্যাপকভাবে জনপ্রিয়তা লাভ করেনে। তিনি অসংখ্য টেলিভিশন একক নাটক এবং ধারাবাহিকে অভিনয় করেছেন।
নির্বাচিত নাটকসমূহ
• বাদশা স্যারের বিয়ে - এনটিভি
• তুই কে আমার - এশিয়ান টিভি
• তাহাদের যৌবনকাল - এটিএন বাংলা
• ম্যাড ভাই
• জামাই মেলা
• গুলশান অ্যাভেনিউ
• দি পাবলিক
• অস্থির - এটিএন বাংলা
• কমেডি ৪২০ – বেশাখী টিভি
• রুপালি প্রান্তর -
• অলসপুর– Rtv
• তু্ই কি আমার - এশিয়ান টিভি
• ভান বন্ত্র বিতান
• ঝরা পাতার গল্প - বৈশালী টিভি
• আস্থা
• বসন্তপুর - চ্যানেল আই
• টাউট প্লাস
২০১৭–১৮ প্রিমিয়ার লিগ
১৯৯২ সালে প্রিমিয়ার লিগকে ইংল্যান্ড ফুটবল লিগ করার পর থেকে এটা ২৬তম আসর। এটা ১১ আগস্ট ২০১৭ এ শুরু হয়েছে,ফিক্সচার মোতাবেক ১৩ মে ২০১৮ তে শেষ হবে।
প্রাক মৌসুম
গত আসরে বিজয়ী দল ছিলো চেলসি।গত আসর থেকে সান্ডারল্যান্ড,মিডলসব্রো এবং হাল সিটি এই তিনটি দল অবনমিত হয়।তাদের বদলেচ্যাম্পিয়ন শিপ থেকে উঠে আসে নিউক্যাসেল, ব্রাইটন এবং হোভ আলবিওন,হাডারসফিল্ড টাউন এ এফ সি
এমিরেট্‌স স্টেডিয়াম
এমিরেট্‌স স্টেডিয়াম অ্যাশবারটন গ্রুভ, দক্ষিণ লন্ডনে অবস্থিত ফুটবল স্টেডিয়াম। ২০০৬ সালের জুলাই মাসে উদ্বোধন হওয়া এই স্টেডিয়ামটি আর্সেনাল ফুটবল ক্লাবের নিজেদের মাঠ। স্টেডিয়ামটির সর্বোচ্চ ধারণ ক্ষমতা ৬০,৩৫৫ জন। যা এফএ প্রিমিয়ার লীগের দ্বিতীয় (ওল্ড ট্রাফোর্ড এর পর) এবং যেকোন মাঠ হিসাবে লন্ডনের তৃতীয় বৃহত্তম স্টেডিয়াম। তৈরি হবার সময় এটি অ্যাশবারটন গ্রুভ নামে পরিচিত ছিল পররবর্তীতে আর্সেনাল এমিরেট্‌স এর সাথে ইংরেজ ফুটবল ইতিহাসের সর্বোবৃহৎ ১০০ মিলিয়ন পাউন্ডের চুক্তির ফলে ২০১২ সাল পর্যন্ত এই স্টেডিয়ামটির অফিসিয়ালি এমিরেট্‌স স্টেডিয়াম নামে পরিচিত হবে। স্টেডিয়ামটি তৈরি করতে খরচ ধরা হয়েছিল ৪৩০ মিলিয়ন ইউরো। অবশ্য এর পুরোটাই স্টেডিয়াম তৈরিতে ব্যবহৃত হয়নি।
আন্তর্জাতিক খেলা সমূহ
এই মাঠে স্থানীয় খেলা ছাড়াও আরও অনেক আন্তর্জাতিক ম্যাচ অনুষ্ঠিত হয়েছে। প্রথম আন্তর্জাতিক খেলাটি ছিল আর্জেন্টিনা ও ব্রাজিলের মধ্যে।
আইসোপোডা
আইসোপোডা  একবর্গের ক্রুস্টাসিয়ান যারা ঘুনপোকা এবং তাদের আত্মীয়দের অন্তর্ভুক্ত করে। আইসোপডস, সমুদ্রে, তাজা জলে, বা জমির উপর বাস করে।
মেঘনা উপজেলা
মেঘনা উপজেলা বাংলাদেশের একটি উপজেলা। এটি কুমিল্লা জেলার অন্তর্ভুক্ত একটি এলাকা ও সরকারের প্রশাসনিক অঞ্চল। সাধারণত পাকিস্তান আমলের থানা কে উপজেলায় উন্নীত করা হয়েছে। মেঘনা উপজেলা একটি নবগঠিত প্রশাসনিক অঞ্চল। অর্থাৎ পার্শ্ববর্তী উপজেলাসমূহের অংশ নিয়ে এই উপজেলা গঠন করা হয় ২০০৪ খ্রিষ্টাব্দে। উপজেলা নির্বাহী অফিসার এই উপজেলার প্রধান সরকারি কর্মকর্তা। ২০১১ খ্রিষ্টাব্দের ২৩মে জুন প্রথম মেঘনা উপজেলায় ইউনিয়ন পরিষদ নির্বাচন নির্বাচনের মাধ্যমে স্থানীয় সরকার গঠিত হয়।
অবস্থান ও আয়তন
মেঘনা উপজেলার আয়তন ৯৯.৫৮ বর্গ কিলোমিটার। এটি আয়তনের দিক থেকে কুমিল্লা জেলার সবচেয়ে ছোট উপজেলা। এটি মেঘনা নদীর তীরে অবস্থিত। এ উপজেলার উত্তরে মেঘনা নদী ও নারায়ণগঞ্জ জেলার আড়াইহাজার উপজেলা, দক্ষিণে দাউদকান্দি উপজেলা ও মুন্সীগঞ্জ জেলার গজারিয়া উপজেলা, পূর্বে হোমনা উপজেলা ও তিতাস উপজেলা, পশ্চিমে মেঘনা নদী, নারায়ণগঞ্জ জেলার সোনারগাঁও উপজেলা ও মুন্সীগঞ্জ জেলার গজারিয়া উপজেলা।
প্রশাসনিক এলাকা
মেঘনা উপজেলায় সবকয়টি এলাকা গ্রাম এবং এটি সম্পূর্ণ চরাঞ্চল। এ উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মেঘনা থানার আওতাধীন।
ইতিহাস
১৯৯৮ সালের জুলাই মাসের ১৬ তারিখ মেঘনার বাস্তবায় হয়েছিলো। হোমনার ৪ টি ইউনিয়ন এবং দাউদকান্দির ৩ টি ইউনিয়ন নিয়ে গঠিতো হয়েছিলো মেঘনা। এখন মোট ৮ টি ইউনিয়ন সহ ৮৭ হাজারেরও বেশি ভোটার।
অর্থনীতি
এটি একটি কৃষিপ্রধান এলাকা। মানুষের প্রধান জীবিকার সূত্র কৃষি এবং মৎস। প্রবাসী বাংলাদেশী হিসাবে কাজ করছে অনেকেই।
বিবিধ
এলাকা: ৯৮.৪৭ বর্গ কিলোমিটার
জনসংখ্যা: ১ লক্ষ (আনুমানিক)
জনঘনত্ব: ৯৮৫ জন প্রতি বর্গ কিলোমিটার ইউনিয়ন সংখ্যা: ৮টি
সরকারী হাসপাতাল: ১টি, চিকিৎসা ক্লিনিক: ৪টি। হাটবাজার; ১৭টি। ডাকঘর: ৫টি। পোস্টকৌড:৩৫১৫।
বাংলা সালতানাত-জৌনপুর সালতানাত যুদ্ধ
বাংলা সালতানাত-জৌনপুর সালতানাত যুদ্ধ ভারতীয় উপমহাদেশের শাহী বাংলা এবং জৌনপুর সালতানাত একটি দ্বন্দ্ব ছিল। এই দ্বন্দ্বটি তৈমুরি সাম্রাজ্য এবং মিং সাম্রাজ্যের কূটনৈতিক চাপের পর এই দ্বন্দ্বের সমাপ্তি ঘটে।
পটভূমি
জৌনপুর সালতানাত রাজা গণেশের শাসনকে চ্যালেঞ্জ করে, যিনি ইলিয়াস শাহী রাজবংশকে উৎখাত করার পর বাংলার সিংহাসন দখল করেন। এর ফলে রাজা গণেশকে পরে অপসারণ করা হয়। কিন্তু তার পুত্র পরে সিংহাসন গ্রহণ করেন এবং ইসলাম ধর্ম গ্রহণ করেন।
সংঘাত
জৌনপুরের ইব্রাহিম শাহ জালালউদ্দিন মুহাম্মদ শাহের অধীনে বাংলার সালতানাত আক্রমণ অব্যাহত রাখেন।
বৈদেশিক মধ্যস্থতা
শাহরুখ মির্জার আদালতে একজন কূটনীতিবিদ রেকর্ড করেন যে বাংলার সুলতানের অনুরোধে হেরাত-জৌনপুর সংঘাতের সময় হেরাতের তৈমুরি শাসক হস্তক্ষেপ করেন। এই রেকর্ডে শাহরুখ মির্জার কথা বলা হয়েছে "জৌনপুরের শাসককে বাংলার রাজাকে আক্রমণ করা থেকে বিরত থাকতে, অথবা তার নিজের উপর এর প্রভাব নিয়ে চিন্তার জন্যে। যার কাছে জৌনপুর শাসকের আনুগত্য ছিল, এবং বাংলার উপর তার আক্রমণ থেকে বিরত ছিল। মিং চীন থেকে প্রাপ্ত রেকর্ডস থেকে জানা যায় যে ইয়ংকল সম্রাটও তার পেকিং কোর্টে বাঙালি রাষ্ট্রদূত এই বিরোধের অভিযোগের পরে জৌনপুর ও বাংলার মধ্যে মধ্যস্থতা করেছিলেন।
আর্য বিদ্যাপীঠ কলেজ
আর্য বিদ্যাপীঠ কলেজ (Arya Vidyapeeth College) কামরূপ জেলার গোপীনাথ নগরে অবস্থিত একটি উচ্চশিক্ষার প্ৰতিষ্ঠান, এখানে কলা, বিজ্ঞান ও বাণিজ্য তিনিটা শাখা আছে। কলেজটি গুয়াহাটি বিশ্ববিদ্যালয়ের অন্তৰ্ভুক্ত।
স্বীকৃতি
২০১৬ সালে কলেজটি জাতীয় মূল্যায়ন ও প্রত্যয়ন পরিষদ কর্তৃক এ গ্রেডের কলেজ হিসাবে স্বকৃীত পেয়েছে। কলেজটি বিশ্ববিদ্যালয় মঞ্জুরি কমিশন (ভারত) কর্তৃক স্বীকৃত।
শ্রী রাধা শ্যামসুন্দর মন্দির
শ্রী রাধা শ্যামসুন্দর মন্দির দক্ষিণ কোরিয়ার সিউলের হেবাংচনে অবস্থিত একটি হিন্দু মন্দির ।
পূজা অর্চনা
মন্দিরটি প্রতিদিন সকাল এবং সন্ধ্যায় নির্দিষ্ট দর্শনের সময়ে খোলে। রবিবারে বিশেষ অনুষ্ঠানগুলিও অনুষ্ঠিত হয়, যেমন বিনামূল্যে শিশুদের বালক বিকাশ ক্লাস (যার মধ্যে রয়েছে ভিডিও, হিন্দি ভাষা, ভারতীয় ভক্তিমূলক সঙ্গীত ইত্যাদির মাধ্যমে শেখানো ভারতীয় ধর্মগ্রন্থ), যোগব্যায়াম ক্লাস এবং ভগবদ্গীতা বক্তৃতা সহ একটি বিশেষ রবিবারের ভোজ অনুষ্ঠান।
এছাড়া মন্দিরে নিয়মিত মঙ্গল আরতি, সন্ধ্যা আরতি, ভজন গান, নৃত্য, গ্রুপ জপ ধ্যান, ভাগবতম এবং ভাগবত গীতা ক্লাস এবং আধ্যাত্মিক বক্তৃতা অনুষ্ঠিত হয়।
এখানে নিরামিষ ভক্তদের জন্য নিরামিষ মুদি, পূজার সামগ্রী, উপবাস এবং সাত্ত্বিক খাবার সরবরাহ করে।
উৎসব
মন্দিরে দীপাবলি এবং শ্রী কৃষ্ণ জন্মাষ্টমীর মতো উৎসব অনুষ্ঠিত হয়, যা ৫০০ টিরও বেশি ভক্তকে আকৃষ্ট করেছে। ঐতিহ্যবাহী ব্রাহ্মণদের দ্বারা বৈদিক শৈলীতে বিবাহ , নামকরণের নামকরণ অনুষ্ঠান এবং ষনাথি পূজার মতো অনুষ্ঠানগুলি অনুষ্ঠিত হয় । মন্দিরটি ভারত , নেপাল , বাংলাদেশ , শ্রীলঙ্কা এবং পাকিস্তানের হিন্দুদের পাশাপাশি বিশ্বের বিভিন্ন প্রান্ত থেকে আসা ইসকন ভক্তদের মিলনস্থল।
বর্ণনা
বৈদিক সাংস্কৃতিক কেন্দ্র (শ্রী রাধা শ্যামাসুন্দর মন্দির) একটি আধ্যাত্মিক বিশ্ববিদ্যালয় এবং আধ্যাত্মিক হাসপাতাল এবং শান্তি ও প্রশান্তি স্থান হিসাবে কাজ করে। মন্দিরের কর্মকর্তাদের মতে, এটি একটি আধুনিক অর্থনীতির চাপ থেকে মুক্তি পাওয়ার জায়গা হিসেবে কাজ করে। মন্দিরের আধিকারিকরা বলছেন যে এই ধরনের প্রশ্নগুলি, "কেন ভাল মানুষের সাথে খারাপ জিনিসগুলি ঘটছে? জীবনের উদ্দেশ্য কী? আমি জীবনে সত্যিকারের সুখ কোথায় পেতে পারি যা জীবনের অন্তরতম আকাঙ্ক্ষাগুলি পূরণ করতে পারে?" এমন প্রশ্ন যা তারা বৈদিক গ্রন্থের ব্যাখ্যার মাধ্যমে উত্তর দেওয়ার চেষ্টা করে।
২০০৮ সালে, কৃষ্ণের কিছু ভক্ত এসি ভক্তিবেদন্ত স্বামী শ্রীল প্রভুপাদের শিক্ষা দ্বারা অনুপ্রাণিত হয়ে, প্রাচীন সনাতন (হিন্দু) ধর্মের এই উপহারটি সিউলের বাইরে ছড়িয়ে দেওয়ার সিদ্ধান্ত নিয়েছিলেন ।
আনন্দ বিহার টার্মিনাল রেলওয়ে স্টেশন
আনন্দ বিহার টার্মিনাল (স্টেশন কোড: এএনভিটি) ভারতের দিল্লি শহরের আনন্দ বিহার এলাকার একটি রেল স্টেশন। এটি ভারতীয় রেলের উত্তর রেল অঞ্চলের দিল্লি রেলওয়ে বিভাগের প্রশাসনিক নিয়ন্ত্রণাধীন।
এই স্টেশনটি আনুষ্ঠানিকভাবে ২০০৯ সালের ১৯ শে ডিসেম্বর তৎকালীন কেন্দ্রীয় রেলমন্ত্রী মমতা বন্দ্যোপাধ্যায় ও দিল্লির মুখ্যমন্ত্রী শীলা দীক্ষিত উদ্বোধন করেন। ৪২ হেক্টর (১০০ একর) জুড়ে বিস্তৃত টার্মিনালটি বৃহত্তম রেলওয়ে স্টেশনগুলির মধ্যে একটি এবং দ্বিতীয় পর্বটি চালু হওয়ার পরে দিল্লি থেকে সমস্ত পূর্বগামী ট্রেনসমূহকে পরিষেবা সরবরাহ করবে।
ইতিহাস
আনন্দ বিহার টার্মিনাল রেলওয়ে স্টেশনটি নয়াদিল্লির একটি টার্মিনাল স্টেশন হিসাবে নির্মিত হয়।
দিল্লি সরাই রোহিলা টার্মিনাল ও হযরত নিজামুদ্দিন টার্মিনাল হ'ল দিল্লি শহরের আরও দুটি রেল টার্মিনাল, যেখানে থেকে অনেক আঞ্চলিক ও দূরপাল্লার ট্রেনসমূহ যাত্রা শুরু করে অথবা যাত্রা সমাপ্ত করে।
পটভূমি
দিল্লি শহর যাত্রীদের ক্রমবর্ধমান চাপ মেটাতে রেল পরিবহনের উপর নির্ভর করে। অতীতে দিল্লি থেকে দূরপাল্লার ট্রেনসমূহ দিল্লি জংশন (পুরানো দিল্লি), নতুন দিল্লি ও হযরত নিজামুদ্দিন নামে তিনটি স্টেশন থেকে চলাচল করত। এই ধরনের উচ্চতর যাত্রীদের ভিড় পরিচালনা করতে স্টেশনসমূহের অবকাঠামোগত সুবিধার অভাব ছিল। এছাড়াও, দিল্লি হল উত্তরাঞ্চলীয় রাজ্য পাঞ্জাব, হরিয়ানা, হিমাচল প্রদেশ, উত্তর প্রদেশ, উত্তরাখণ্ড ও জম্মু ও কাশ্মীরের শহরগুলির সংযোগকারী স্টেশন। বিদ্যমান স্টেশনগুলিতে ক্রমবর্ধমান যাত্রীদের চাপের সাথে, উত্তর রেলের দ্বারা অতিরিক্ত বড় যাত্রী টার্মিনালের প্রয়োজনীয়তা চিহ্নিত করা হয়। দিল্লি থেকে উত্তর প্রদেশ, বিহার, ওড়িশা, ঝাড়খন্ড পশ্চিমবঙ্গ ও অন্যান্য উত্তর-পূর্ব রাজ্যগুলিতে পূর্বগামী ট্রেনগুলি যমুনা নদীর উপরের ব্রিজটি পার করতে হত, কারণ তিনটি স্টেশনই নদীর অপর পারে অবস্থিত। সুতরাং, একটি বৃহৎ-রেলওয়ে টার্মিনাল নির্মাণের জন্য ট্রান্স-যমুনা অঞ্চলে আনন্দ বিহারের অঞ্চলটি নির্বাচন করা হয়। কেন্দ্রীয় রেলমন্ত্রী নীতীশ কুমার ২০০৩ সালে ঘোষণা করেন যে আনন্দ বিহারে দিল্লি একটি নতুন রেল টার্মিনাল পাবে।  স্টেশনটি ২০০৩ রেল বাজেটে কমিশন করা হয় এবং ২০০৩ সালের ডিসেম্বরে উত্তর রেল আনন্দ বিহার রেল স্টেশন প্রকল্পের প্রথম ধাপের পরামর্শদাতাদের নিয়োগের জন্য দরপত্র প্রদান করে। স্টেশনটির ভিত্তিপ্রস্তরটি তৎকালীন কেন্দ্রীয় রেলপথ মন্ত্রী নীতীশ কুমার ২০০৪ সালের ২৫ শে জানুয়ারি স্থাপন করেন। প্রথম পর্বটি ২০০৬ সালের মধ্যে শেষ হওয়ার আশা করা হয়েছিল।
এডওয়ার্ড ড্রিঙ্কার কোপ
এডওয়ার্ড ড্রিঙ্কার কোপ (ইংরেজি: Edward Drinker Cope ;জন্ম: ২৮শে জুলাই, ১৮৪০, মৃত্যু: ১২ই এপ্রিল ১৮৯৭) ছিলেন একজন আমেরিকান প্যালিওন্টোলোজিস্ট এবং তুলনামূলক শরীরস্থানবিদ। এরই সঙ্গে তিনি একজন হারপেটোলজিস্ট এবং মৎস্যবিদ হিসেবেও পরিচিত। তিনি নিও-ল্যামার্কিজম "স্কুল অব থঠ" স্থাপন করেন। তিনি এক ধনী Quaker পরিবারে জন্ম নেন। কোপ ছোট থেকেই নিজের বুদ্ধিমত্তার পরিচয় দিয়েছেন। ১৯ বছর বয়সেই তিনি তাঁর প্রথম বৈজ্ঞানিক গবেষণা পত্র প্রকাশ করেন। যদিও তাঁর বাবা তাঁকে gentleman farmer হিসেবে বড় করতে চেয়েছিলেন, তা সত্ত্বেও তিনি কোপের বৈজ্ঞানিক আকাঙ্ক্ষাকে সমর্থন করতেন। বিবাহের পর তাঁদের একটি সন্তান হয় এবং তাঁর পরিবার ফিলাডেলফিয়া থেকে হেডনফিল্ড, নিউ জার্সিতে চলে যায়। যদিও পরবর্তীকালে, ফিলাডেলফিয়ায় তিনি এক বাসস্থান এবং একটি জাদুঘর দেখাশোনা করতেন।
কোপের সামান্যতম বৈজ্ঞানিক প্রশিক্ষণ ছিল, এবং তিনি একটি ফিল্ড ওয়ার্ক প্রশিক্ষক হিসেবে কাজ করতে। তিনি ১৮৭০ ও ১৮৮০-এর দশকে মার্কিন যুক্তরাষ্ট্রের ভূতাত্ত্বিক সার্ভে দলের সদস্য হিসেবে আমেরিকার ওয়েস্টে নিয়মিত ভ্রমণ করতেন। কোপ এবং প্যালিওন্টোলোজিস্ট ওথনিয়েল চার্লস মার্শ -এর মধ্যে ব্যক্তিগত দ্বন্দ্বের ফলে, এখন পরিচিত Bone Wars নামক এক তীব্র জীবাশ্ম সংগ্রহের প্রতিযোগিতা শুরু হয়। ১৮৮০-এর দশকে ব্যর্থ খনির উদ্যোগের পর কপের আর্থিক সমস্যা দেখা যায়। ফলে তাঁকে তাঁর অধিকাংশ জীবাশ্ম সংগ্রহ বিক্রি করে দিতে হয়। জীবনের শেষের দিকে তাঁর কর্মজীবনে পুনরুত্থান হয়। ১৮৯৭ সালে এপ্রিলের ১২ তারিখে তিনি মারা যান।
যদিও কোপের বৈজ্ঞানিক কর্মকান্ডগুলি তাকে প্রায় অর্থশূন্য করে দিয়েছিল, তার অবদান মার্কিন জীবাশ্ম বিদ্যায় অবিস্মরণীয়। তিনি একজন বিস্ময়কর লেখক ছিলেন এবং তার সম্পূর্ণ জীবনকালে ১৪০০-র বেশি গবেষণা পত্র প্রকাশ করেছেন। তার প্রতিদ্বন্দ্বীরা যদিও সেইসব পত্রের নির্ভুলতা নিয়ে প্রশ্ন তুলতেন। হাজারেরও বেশি মেরুদন্ডী প্রজাতি, সত সত মাছ এবং প্রচুর ডাইনোসরের নামকরণ, ব্যাখ্যা এবং বিশ্লেষণ করেছিলেন। স্তন্যপায়ী মোলার দাঁতের উৎপত্তির তিনি যে প্রস্তাব দিয়েছিলেন সেটা তার তাত্ত্বিক অবদানের মধ্যে অন্যতম উল্লেখযোগ্য। "কোপের নিয়ম", যা অনুমান যে স্তন্যপায়ী বংশবৃদ্ধি ধীরে ধীরে ভূতাত্ত্বিক সময়ের উপর বড় হয়ে ওঠে, তাঁর নামে নামকরণ করা হলেও তাঁর কাজ সম্পূর্ণরূপে সুস্পষ্ট ও নিরপেক্ষ নয়।
জর্জ স্ট্রিট
জর্জ বেঞ্জামিন স্ট্রিট (George Street; জন্ম: ৬ ডিসেম্বর, ১৮৮৯ - মৃত্যু: ২৪ এপ্রিল, ১৯২৪) সারের চার্লউড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২০-এর দশকের শুরুরদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ ক্রিকেটে সাসেক্স দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন জর্জ স্ট্রিট।
প্রথম-শ্রেণীর ক্রিকেট
১৯০৯ সাল থেকে ১৯২৩ সাল পর্যন্ত জর্জ স্ট্রিটের প্রথম-শ্রেণীর খেলোয়াড়ী জীবন চলমান ছিল। সাসেক্সের অত্যন্ত সুপরিচিত উইকেট-রক্ষক হিসেবে জর্জ স্ট্রিটের পরিচিতি ছিল।
সারের চার্লউড এলাকায় জন্মগ্রহণকারী জর্জ স্ট্রিট তার প্রথম-শ্রেণীর ক্রিকেটে প্রথমবারের মতো ১৯০৯ সালে কেমব্রিজ বিশ্ববিদ্যালয়ের বিপক্ষে খেলেন। ১০ নম্বরে ব্যাটিংয়ে নেমে অপরাজিত ৪ রান ও দুইটি ক্যাচ তালুবন্দী করেন। তিন মৌসুমে পাঁচবার বিশ্ববিদ্যালয়ের খেলায় অংশ নেন। এরপর, ১৯১২ সালে কাউন্টি চ্যাম্পিয়নশীপে সমারসেটের বিপক্ষে প্রথম খেলেন। ঐ মৌসুমের শেষদিকে গ্লুচেস্টারশায়ারের বিপক্ষে প্রথমবারের মতো অর্ধ-শতরানের ইনিংস খেলেন। ১০ নম্বরে ব্যাটিংয়ে নেমে ৭২ রান তুলেন। এ পর্যায়ে নবম উইকেট জুটিতে পার্সি ফেন্ডারের সাথে ১৩১ রান সংগ্রহ করেছিলেন। আশিটি প্রাক-বিশ্বযুদ্ধকালীন প্রথম-শ্রেণীর খেলায় অংশ নিয়ে এটিই তার প্রথম অর্ধ-শতরান ছিল।
১৯০৯ সালে সাসেক্সের পক্ষে প্রথম খেলায় অংশ নেন। তবে, ১৯১২ সালের পূর্ব-পর্যন্ত দলে নিয়মিতভাবে খেলার সুযোগ পাননি। এ পর্যায়ে তিনি হ্যারি বাটের উত্তরসূরী হিসেবে অংশ নেন ও মৃত্যু পূর্ব-পর্যন্ত উইকেট-রক্ষণের দায়িত্ব পালন করেন। বিশ্বযুদ্ধ শুরু হবার পূর্ব-পর্যন্ত বেশ ভালোভাবে খেলতে থাকেন ও ক্রিকেট খেলা বন্ধ ঘোষিত হলে চার বছর খেলার জগৎ থেকে দূরে থাকেন।
স্বর্ণালী সময়
ছয়বার ইনিংসে পাঁচটি ডিসমিসাল ঘটিয়েছিলেন ১৯১৪ সালে ল্যাঙ্কাশায়ার, ১৯২১ সালে ওয়ারউইকশায়ার, ১৯২২ সালে গ্লুচেস্টারশায়ার ও নর্দান্টস এবং ১৯২৩ সালে ওরচেস্টারশায়ার ও মিডলসেক্সের বিপক্ষে এ সাফল্য পান। তন্মধ্যে, হ্যাস্টিংসে ওরচেস্টারশায়ারের বিপক্ষে খেলায় সাতজনকে কট ও একজন স্ট্যাম্পিং করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ স্ট্রিট। ১৮ জানুয়ারি, ১৯২৩ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯২২-২৩ মৌসুমে ইংল্যান্ড দল দক্ষিণ আফ্রিকা গমন করলেও মূল দলে তাকে রাখা হয়নি। তবে, নর্থ ইস্টার্ন ডিস্ট্রিক্টসের বিপক্ষে ওয়াল্টার লিভসে’র আঙ্গুল ভেঙ্গে গেলে তাকে দক্ষিণ আফ্রিকা প্রেরণ করা হয়। ওয়াল্টার লিভসে’র আঘাতের কারণে ১৯২২-২৩ মৌসুমের শীতকালে ইংরেজ দলের সদস্যরূপে দক্ষিণ আফ্রিকা গমন করেন। পাঁচ-টেস্ট নিয়ে গড়া সিরিজের তৃতীয় টেস্টে অংশ নেন। তবে, বাদ-বাকী দুই টেস্টে তাকে খেলানো হয়নি ও ব্রাউনকে অগ্রাধিকার দেয়া হয়। অরেঞ্জ ফ্রি স্টেটের বিপক্ষে ১৫ রান সংগ্রহের পর গ্লাভস হাতে নিয়ে চারজনকে কট ও তিনজনকে স্ট্যাম্পিং করেছিলেন তিনি। দলের ব্যাটসম্যান হিসেবে কিছু সুযোগকে কাজে লাগানোর প্রয়াস চালান।
লিভসে’র সহকারী জর্জ ব্রাউনকে সিরিজের প্রথম দুই টেস্টে খেলানো হয়। অতঃপর, ডারবানের কিংসমিড ক্রিকেট গ্রাউন্ডে সিরিজের তৃতীয় টেস্টে অংশ নেন তিনি। প্রথম ইনিংসে ৪ ও দ্বিতীয় ইনিংসে ব্যাটিং উদ্বোধনে নেমে ৭ রানে অপরাজিত ছিলেন। কাউন্টির দলীয়সঙ্গী ভ্যালেন্স জাপের বোলিংয়ে একটি স্ট্যাম্পিং করেন। ব্রাউনকে শেষ দুই টেস্টে অগ্রাধিকার দেয়া হয়।
১৯২৩ সালে ৯৫টি ডিসমিসাল ঘটিয়ে নতুন কাউন্টি রেকর্ড গড়েন। উইজডেনে তার শোকসংবাদে তিনি তার স্বর্ণালী সময়ে ছিলেন বলে উল্লেখ করা হয়। তাসত্ত্বেও, এটিই তার সর্বশেষ মৌসুম হিসেবে চিত্রিত হয়ে যায়।
জীবনাবসান
২৪ এপ্রিল, ১৯২৪ তারিখে মাত্র ৩৪ বছর বয়সে সাসেক্সের পোর্টসলেড এলাকায় জর্জ স্ট্রিটের দেহাবসান ঘটে। সড়ক দূর্ঘটনায় নিহত হন তিনি। উইজডেনে উল্লেখ করা হয় যে, তিনি মোটরসাইকেল চালাচ্ছিলেন ও আড়াআড়ি পাড় হওয়া রাস্তায় লরির সাথে সংঘর্ষ এড়াতে পার্শ্ববর্তী দেয়ালে ধাক্কা লাগে এবং ঘটনাস্থলেই তার মৃত্যু ঘটে। হোভে ছাত্রদের ফুটবল খেলায় অংশগ্রহণ শেষে ফেরার পথে এ ঘটনা ঘটে। ঘোড়া উৎপাদনের সাথে জড়িত প্রতিষ্ঠানের লরিটি মিলনস্থলে আসার সময় ভেপু বাজায়। তবে, খুব দ্রুততার সাথে আড়াআড়ি জায়গায় নিয়ন্ত্রণ হারান ও দেয়ালে আঘাত পান। মাথার খুলি ভেঙ্গে যায়।
মক্রমপুর ইউনিয়ন
মক্রমপুর ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।
অবস্থান ও সীমানা
বাংলাদেশের সিলেট বিভাগের হবিগঞ্জ জেলার বানিয়াচং উপজেলার দক্ষিন দিকে অবস্থিত মক্রমপুর ইউনিয়ন। মক্রমপুর ইউনিয়নের উত্তরে অবস্থিত সুবিদপুর ইউনিয়ন, পূর্বে অবস্থিত সুবিদপুর ইউনিয়ন, পশ্চিমে অবস্থিত মন্দরী ও সুজাতপুর ইউনিয়ন, দক্ষিনে অবস্থিত হবিগঞ্জ সদর উপজেলার লুকড়া ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
দ্য মেকিং অফ দ্য মহাত্মা
দ্য মেকিং অফ দ্য মহাত্মা হলো শ্যাম বেনেগাল পরিচালিত ১৯৯৬ সালের যৌথ ভারত–দক্ষিণ আফ্রিকা প্রযোজিত চলচ্চিত্র, এটি দক্ষিণ আফ্রিকায় ২১ বছর চলাকালীন মোহনদাস করমচাঁদ গান্ধীর (মহাত্মা গান্ধী, মহাত্মা নামেও পরিচিত) প্রাথমিক জীবন নিয়ে তৈরি। চলচ্চিত্রটি ফাতিমা মীর রচিত দ্য অ্যাপ্রেন্টিসশিপ অফ অ্যা মহাত্মা বইটির উপর ভিত্তি করে নির্মিত।
ইনবার লাভি
ইনবার লাভি (, জন্ম: ২৮ অক্টোবর, ১৯৮৬) হচ্ছেন ইসরায়েল এর একজন অভিনেত্রী। তিনি ২০১২ সালের এমটিভি সিরিজ "আন্ডারএমপ্লোয়েড" এ রবিভা চরিত্রে অভিনয় করার জন্য পরিচিত, ২০১৪ সালে ফক্স টেলিভিশন সিরিজ "গ্যাং রিলেটেড", ফক্স সিরিজ "প্রিসন ব্রেক" এবং ২০১৭ ব্র্যাভো টেলিভিশন সিরিজ "ইমপোস্টারস" এ অভিনয়ের জন্য অধিক পরিচিত।
প্রারম্ভিক জীবন
ইনবার লাভি ইসরায়েল এর রামাত গান এ জন্মগ্রহণ করেন এবং সেখানেই উত্থাপিত হন। তার বাবা মা উভয়েই ইসরায়েল এ জন্মগ্রহণ করেন। তার মা মরোক্কান-ইহুদি বংশদ্ভুত, তার বাবা পোলিশ-ইহুদি বংশদ্ভুত। একটি শিশু হিসাবে, তিনি হাঁপানি (অ্যাস্থমা) থেকে কষ্ট পেয়েছিলেন এবং একটি সময়ে ৪৫ মিনিটের জন্য তাকে একটি "নিবুলাইজার" ব্যবহার করতে হয়েছিল। সেই সময় তিনি চলচ্চিত্রগুলি এবং "ফেল ইন লাভ উইথ সিনেমা" দেখেছিলেন। তার প্রথম অনুপ্রেরণাদায়ক ছিল লেওন এর মধ্যে ইসরায়েলি-আমেরিকান অভিনেত্রী নাটালি পোর্টম্যান অভিনয়। তার অন্যতম ভূমিকা মডেল ছিল ইসরায়েলি অভিনেত্রী আয়েলেট জুরের।
অভিনয় ক্যারিয়ার
২০০৪ সালে, মাত্র ১৭ বছর বয়সে, ইনবার লাভি নিউ ইয়র্ক সিটি এ চলে যান, যেখানে তিনি বিভিন্ন অফ-ব্রডওয়ে প্রোডাকশনগুলিতে অভিনয় করেন। আট মাস পর, লি স্ট্রাসবার্গের থিয়েটার এবং চলচ্চিত্র ইনস্টিটিউটের পুরো স্কলারশিপের সাথে গৃহীত হওয়ার পর তিনি লস অ্যাঞ্জেলেস এ চলে যান। তার প্রথম ইংরেজভাষী ভূমিকাগুলির মধ্যে ছিল কর্ডেলিয়া, যেটি ২০০৬ সালে কিং লিয়ার এ উৎপাদন করা হয়। এই চলচ্চিত্রটি টম বাদল দ্বারা অভিনয় এবং পরিচালিত।
২০০৯ সালে শুরু করে, ইনবার লাভি টেলিভিশন অনুষ্ঠান "এনটোর্জ", "দ্য ক্লোজার", "গোস্ট উইসপারার", "ক্রিমিনাল মাইন্ডস", "সিএসআই: মিয়ামি" এবং "ইন প্লেইন সাইট" এ উপস্থিত হন। তিনি "টেলস অব এ্যাননিক এম্পায়ার" (২০১০), "স্ট্রিট কিং ২: মোটর সিটি" (২০১১) এবং "হাউস অফ ডাস্ট" (২০১৩) এর মতো চলচ্চিত্রে অভিনয় করেছেন।
২০১৫ সালে ইনবার লাভি ব্রাভো টেলিভিশনের সিরিজ "ইমপোস্টারস" (মূলত শিরোনামটি "আমার সোবার্ড ওয়াইড" ছিল) এ প্রধান ভূমিকা এ অভিনয় করেছেন, যেখানে তিনি "মাচভিয়েলিয়ান কন-শিল্পী এবং ছদ্মবেশী মাস্টার" চরিত্রে অভিনয় করেছেন; এই সিরিজটি ২০১৭ সালের ফেব্রুয়ারিতে প্রিমিয়ার করা হয়। গ্রীষ্ম ২০১৫ সালে টিটিটি নৌবাহিনীর নাটকটি "দ্য ল্যাটিস্ট শিপ" এর দ্বিতীয় মৌসুমে তিনি একজন অত্যন্ত প্রশিক্ষিত ইসরায়েলি সেনাপতি রবীন্দ্র বিভাসের ভূমিকা পালন করেন। ২০১৬ সালে ইনবার লাভি ইয়েমেনী কর্মীর শেবা ভূমিকাতে "প্রিসন ব্রেক" এর পুনরুজ্জীবনে যোগ দেন।
পাঁশকুড়ার চপ
পাঁশকুড়ার চপ পশ্চিমবঙ্গের পূর্ব মেদিনীপুর জেলার পাঁশকুড়াতে প্রথম তৈরি ভারতীয় উপমহাদেশের এক প্রকার জলখাবার তথা পথখাদ্য৷ চপ শব্দের বাংলা অর্থ হলো পুরপূর্ণ কাটলেট বা চোঙা আকৃতির বেসনে আবৃত খাবার। গরম গরম চপ মুড়ি, লঙ্কা ও কখনো কখনো স্যালাডের সাথেও পরিবেশন করা হয়৷ এটি একটি নিরামিষ/ আমিষ বিকল্প, যা মুম্বইয়ের আলু টিক্কির ভারতীয় বাঙালি সংস্করণ৷ জনপ্রিয়তা ও সহজে প্রস্তুতির কারণে বর্তমানে পশ্চিমবঙ্গ ব্যাপী প্রায় সকল স্থানে পাঁশকুড়ারচপ বা পাঁশকুড়াআলুর চপ পাওয়া যায়৷
১৯৩০ ঢাকা দাঙ্গা
১৯৩০শে ঢাকার দাঙ্গায় স্থানীয় হিন্দু সম্প্রদায়ের বাড়িঘর লুঠ করে জ্বালিয়ে দেওয়া হয়।
ঘটনাপ্রবাহ
৯ই জুন রাতের বেলা, কয়েক হাজার মুসলমান স্থানীয় থানা ঘেরাও করে দাবি করে, হিন্দুরা তাদের বাড়িঘর জ্বালিয়ে দিয়েছে। যদিও পুলিশ ঐ দাবির কোন প্রমাণ পায়নি। কিন্তু পর দিন মানে ১০ই জুন, কয়েক হাজার ক্ষিপ্ত মুসলমান হিন্দু পাড়ায় আক্রমণ করে। তারা নবাবপুরের বিখ্যাত ব্যবসায়ী, শ্যামচন্দ্র বসাকের কাঠের গুদামের আগুন ধরিয়ে দেয়।
কায়েতুলি আক্রমণ
কায়েতুলিতে প্রশান্ত নন্দীর বাড়িতে আক্রমণ হয়। সেসময় বাড়িতে তাঁর দুই কিশোর ছেলে ছিল। তাঁদের একজনের নাম ভবেশ নন্দী। ৩০০ জনের মতো একদল লোক অস্ত্রহাতে ওনার বাড়ি আক্রমণ করে। তাঁর আরও দুই কিশোরী মেয়ে ধর্ষিত হয়। তাঁদের একজনের নাম অমিয়াবালা নন্দী।
পুলিশি তদন্ত
পুলিশি তদন্তে প্রত্যক্ষদর্শীরা জানায়, ঢাকা পুলিশের ডেপুটি সুপারিনটেনডেন্ট স্বয়ং কয়েকশো সশস্ত্র গুন্ডাকে নিয়ে হিন্দুএলাকা গুলো লুঠ করেন। ঢাকা গভর্নমেন্ট উইমেন'স টিচার ট্রেনিং স্কুলের প্রধান প্রত্যুষা হালদার স্বচক্ষে পুলিশ কনস্টেবলেদের জেল থেকে ছাড়া পাওয়া গুন্ডাদের সাথে মিলে তাঁর ইস্কুলের আশপাশের দোকানপাট লুঠ করতে দেখেন।
এমিনেম
মার্শাল ব্রুশ মাদারস (Marshall Bruce Mathers) জন্ম ১৭ই অক্টোবর, ১৯৭২ সালে। তার মঞ্চ নাম হল - এমিনেম (Eminem), একজন আমেরিকান ইংরেজি র‍্যাপার, রেকর্ড প্রযোজক এবং অভিনেতা। এমিনেম অতি তাড়াতাড়ি বিখ্যাত হয়ে যান তার দ্বিতীয় অ্যালবাম দ্য স্লিম শেডী এলপি  এর পরে, যা গ্র্যামি পুরস্কার পেয়েছিল বেস্ট র‍্যাপার অ্যালবাম হিসেবে। এরপরের অ্যালবাম দ্য মার্শাল ম্যাদার্স এলপি       আমেরিকার সঙ্গীত ইতিহাসের মধ্যে সবচেয় তাড়াতাড়ি বিক্রিত অ্যালবাম হিসেবে খ্যাতি অর্জন করে। এমিনেমের একটা গ্রুপ রয়েছে যার নাম হল D12। এমিনেম বিশ্বের অন্যতম সেরা এলবাম বিক্রি হওয়া শিল্পী এবং ২০০০-১০ এর সেরা এলবাম বিক্রি হওয়া শিল্পী। তাকে কালের অন্যতম সেরা শিল্পী হিসেবে তালিকাভুক্ত করা হয়। অনেক ম্যাগাজিন তাকে এই তালিকায় স্থান দিয়েছে এবং রোলিং স্টোন ম্যাগাজিন তাকে ৪ নং স্থান দিয়েছে সেরা ১০০ জন এর তালিকায়। ঐ ম্যাগাজিন ই তাকে  উপাধিটি দিয়েছে। D12 এর সাথে তার Bad Meets Evil কাজটি সহ তিনি ১০টি ১ম স্থান অধিকারি অ্যালবাম পেয়েছেন Billboard 200 এ। তিনি ৪০কোটি ২০ লক্ষ গান বিক্রি করেছেন এবং প্রায় ৪০ কোটি ১৫ লক্ষ এলবাম বিক্রি করেছেন বিশ্বব্যাপী।তার প্রথম অ্যালবাম ইনফিনিটি ১৯৯৬ সালে বের হয়।কিন্তু অ্যালবামটি মাত্র ১০০০ কপি বিক্রি করতে সক্ষম হয়।তবে তার অসাধারন লিরিকের জন্য অনেক প্রশংসা পায়।তবে অনেকে তাকে র‍্যাপ করতে নিষেধ করে।এবং অনেকে এমন মন্তব্যও করে যে "তুমি কি নিয়ে র‍্যাপ করবে। তুমিতো সাদা আমেরিকান"।কিন্তু এমিনেম কারও কথায় কান দেয় নি।পরে দ্যা স্লিম শেডি ইপি নামে একটি অ্যালবাম বাজারে অানে।র‍্যাপ অলিম্পিকে ২য় হওয়ায় ড.ড্রে তার সাথে যোগাযোগ করে।এবং দ্যা স্লিম শেডি এলপি নামে তার ২য় ও প্রথম সফল অ্যালবাম বাজারে আনে ১৯৯৯ সালে। অ্যালবামটি প্রথম সপ্তাহে ২৮৪০০০ কপি বিক্রি করে।এবং অ্যালবামটি ২০০০ সালের গ্রামিতে শ্রেষ্ঠ র‍্যাপ অ্যালবামের ক্যাটাগরিতে পুরষ্কৃত হয়।একই অ্যালবামের জনপ্রিয় একক গান মাই নেইম ইজ সেরা একক গানের ক্যাটাগরিতে পুরষ্কৃত হয়।তার পরের অ্যালবাম হল দ্যা মার্শাল মেদারস এলপি।এটি আমেরিকার সঙ্গিত ইতিহাসের সবচেয়ে দ্রুত বিক্রিত অ্যালবাম।প্রথম সপ্তাহে এলবামটি ১৭৬০০০০ কপি বিক্রি করে।
বারঘড়িয়া ইউনিয়ন
বারঘড়িয়া ইউনিয়ন, ঢাকা বিভাগের কিশোরগঞ্জ জেলার করিমগঞ্জ উপজেলার একটি ইউনিয়ন পরিষদ।
অবস্থান
করিমগঞ্জ উপজেলা হতে ৪ কিলোমিটার দক্ষিণ - পূর্ব দিকে অবস্থিত।
আয়তন
অত্র ইউনিয়নের আয়তন ৯.৫৪৭ বর্গ কিলোমিটার।
প্রশাসনিক কাঠামো
অত্র ইউনিয়ন ০৩ টি মৌজা ও ১৫ টি গ্রামে বিভক্ত।
হাট- বাজার
অত্র ইউনিয়নে হাট- বাজারের সংখ্যা ০৩ টি।
জন প্রতিনিধি
উক্ত ইউনিয়ন এর বর্তমান চেয়ারম্যান আয়ূব উদ্দিন।
ধর্মীয় উপাসনালয়
এখানে মসজিদের সংখ্যা ৩২ টি এবং ঈদ গাহের সংখ্যা ৮ টি।
বারঠাকুরী ইউনিয়ন
বারঠাকুরী ইউনিয়ন বাংলাদেশের সিলেট জেলার জকিগঞ্জ উপজেলার অন্তর্গত একটি ইউনিয়ন।
অবস্থান ও সীমানা
জকিগঞ্জ উপজেলা সদর থেকে ১৪ কিমি দূরে অবস্থিত অবস্থিত।
ইতিহাস
শাহ জালালের শিষ্য সৈয়দ ইছে জালাল ইসলামধর্ম প্রচার করতে এই এলাকায় গেলে বারো ঠাকুরদের সঙ্গে তার তর্কযুদ্ধ হয়। তর্কযুদ্ধে ইছে জালালের যুক্তি আর বিচক্ষণতার কাছে হার মানেন বারোজন ঠাকুর এবং ইসলামধর্ম গ্রহণ করেন। ইছে জালাল ও স্থানীয় এলাকাবাসী এ বারোজন ঠাকুরের ইসলাম গ্রহণকে সম্মান জানিয়ে এই এলাকার নামকরণ করেন বারোঠাকুর। ১৯৬০ সালে বারঠাকুরী গ্রামের নামানুসারে ইউনিয়ন প্রতিষ্ঠিত হয়।
আয়তন ও জনসংখ্যা
আয়তন-৫১১১ একর। জনসংখ্যা-২৭৪৯৩ জন।
শিক্ষা
শিক্ষার হার : ৪১.২২%
জনপ্রতিনিধি
বর্তমান চেয়ারম্যান- মানিক মিয়া (ভারপ্রাপ্ত)
ব্যক্তিকেন্দ্রিক ঈশ্বর
ব্যক্তিকেন্দ্রিক দেব বা ব্যক্তিকেন্দ্রিক দেবী হল এমন দেবতা যিনি ব্যক্তি হিসেবে সম্পর্কিত হতে পারেন, নৈর্ব্যক্তিক শক্তি হিসাবে, যেমন পরম, "সমস্ত" বা "সত্তার স্থল"।
আব্রাহামিক ধর্মের ধর্মগ্রন্থগুলিতে, ঈশ্বরকে ব্যক্তিগত স্রষ্টা হিসাবে বর্ণনা করা হয়েছে, প্রথম ব্যক্তির মধ্যে কথা বলা এবং রাগ এবং অহংকার মতো আবেগ দেখায় এবং কখনও কখনও নৃতাত্ত্বিক আকারে দেখা যায়। উদাহরণ স্বরূপ, পেন্টেতুচ-এ, ঈশ্বর তাঁর দৈববাণীঘোষণাকারীদের সাথে কথা বলেন এবং নির্দেশ দেন এবং তাকে ইচ্ছা, আবেগ (যেমন রাগ, দুঃখ এবং সুখ), উদ্দেশ্য এবং অন্যান্য বৈশিষ্ট্যের অধিকারী হিসাবে কল্পনা করা হয় যা একজন মানব ব্যক্তির বৈশিষ্ট্য। ঈশ্বরের সাথে ব্যক্তিগত সম্পর্ককে মানুষের সম্পর্কের মতো একইভাবে বর্ণনা করা যেতে পারে, যেমন একজন পিতা, যেমনটি খ্রিস্টান ধর্মে, বা সুফিবাদের মতো বন্ধু।
পিউ রিসার্চ সেন্টারের ২০১৯ সালের সমীক্ষা রিপোর্ট করেছে যে, মার্কিন প্রাপ্তবয়স্কদের মধ্যে ৭০% মনে করে যে "ঈশ্বর এমন ব্যক্তি যার সাথে মানুষ সম্পর্ক রাখতে পারে," যখন ১৫% বিশ্বাস করে যে "ঈশ্বর নৈর্ব্যক্তিক শক্তি।"  ন্যাশনাল ওপিনিয়ন রিসার্চ সেন্টারের ২০১৯ সালের সমীক্ষা রিপোর্ট করেছে যে মার্কিন যুক্তরাষ্ট্রের ৭৭.৫% প্রাপ্তবয়স্ক ব্যক্তি ব্যক্তিগত দেবতায় বিশ্বাস করে। পিউ দ্বারা পরিচালিত ২০১৪ সালের ধর্মীয় ল্যান্ডস্কেপ সমীক্ষা রিপোর্ট করেছে যে মার্কিন প্রাপ্তবয়স্কদের ৭৭% ব্যক্তিগত দেবতায় বিশ্বাস করে।
উর্বশী
উর্বশী বা পারিজাত (বৈজ্ঞানিক নাম: Amherstia nobilis) (Pride of Burma, Orchid tree, Tree of heaven) হচ্ছে Fabaceae পরিবারের একটি উদ্ভিদ। এই গাছের আদিনিবাস মায়ানমার। ব্রিটিশ ভারতের সাবেক গভর্নর জেনারেল উইলিয়াম আর্মহাস্ট এর স্ত্রী ও প্রকৃতি প্রেমিক লেডি সারাহ আর্মহাস্ট, যিনি কিনা উনিশ শতকের গোড়ার দিকে এশীয় উদ্ভিদের সংগ্রাহক হিসেবে পরিচিত ছিলেন, তার নামানুসারে এই উদ্ভিদটির বৈজ্ঞানিক নামকরণ করা হয় Amherstia nobilis। উদ্ভিদটির অন্যান্য স্থানীয় নামের মধ্যে রাজ অশোক, পারিজাত, কুইন অব দা ফ্লোয়ারিং প্লান্টস, ট্রি অব হ্যাভেন, প্রইড অব বার্মা, অর্কিড ট্রি ইত্যাদি উল্লেখযোগ্য। এটি Fabaceae (Pea family) পরিবারের Amherstia জেনাসের একমাত্র সদস্য।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। অর্থাৎ আইনের ৬ ধারা মোতাবেক এই প্রজাতির উদ্ভিদ ইচ্ছাকৃতভাবে উঠানো, উপড়ানো, ধ্বংস বা সংগ্রহ করা যাবে না। সংরক্ষিত উদ্ভিদ সংক্রান্ত ৬ নং ধারা লঙ্ঘন করলে ৩৯ ধারা অনুযায়ী কোনো ব্যক্তি এক বছরের কারাদণ্ড বা পঞ্চাশ হাজার টাকা জরিমানা অথবা উভয় দণ্ডে দণ্ডিত হবেন এবং পুনরায় একই অপরাধ করলে শাস্তি দ্বিগুণ হবে। এমনকি আইনের ৪১ ধারা মোতাবেক আরো উল্লেখ রয়েছে যে, কোনো ব্যক্তি এই আইনের অধীনে কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী সংঘটিত অপরাধের জন্য নির্ধারিত দন্ডে দণ্ডিত হবেন।
বিবরণ
এই গাছে পাতা ৬ থেকে ৮ সে.মি। এর ফল ১১ থেকে ২০ সে.মি পর্যন্ত হয়। এর পাপড়ি ৭.৫ সেন্টিমিটার দীর্ঘ পর্যন্ত হতে পারেন।
জিমি ফ্লয়েড হ্যাসেলবেইংক
জিমি ফ্লয়েড হ্যাসেলবেইংক্‌ (Jimmy Floyd Hasselbaink) হল্যান্ডের একজন কৃতি স্ট্রাইকার। তিনি বিলেতের প্রিমিয়ার লিগে লিড্স‌ ইউনাইটেড, চেলসি ও মিড্ল‌সব্রো (Middlesbrough) দলের পক্ষে খেলেছেন। তিনি দুই বার প্রিমিয়ার লিগ গোল্ডেন বুট সম্মান অর্জন করেন ১৯৯৮-৯৯ এবং ২০০০-০১।
হাইব্রিস্টোফিলিয়া
হাইব্রিস্টোফিলিয়া হল যারা অপরাধ করে তাদের প্রতি যৌন আগ্রহ এবং আকর্ষণ অনুভব করা। এটি একটি প্যারাফিলিয়া যেখানে কেউ অপরাধীদের প্রতি যৌন উত্তেজনা বা রাগমোচনের মতো প্রচণ্ড উত্তেজনা অনুভব করতে পারে। এই শব্দটি গ্রীক শব্দ hubrizein ( ὑβρίζειν ) থেকে এসেছে। যার অর্থ "কারো বিরুদ্ধে ক্ষোভের সমর্পণ করা" (পরিণামে hubris ὕβρις থেকে প্রাপ্ত, " হুব্রিস ") এবং ফিলো যার অর্থ "দৃঢ় স্নেহ" বা পছন্দ আছে এমন। জনপ্রিয় সংস্কৃতিতে, এই ঘটনাটি "বনি অ্যান্ড ক্লাইড সিন্ড্রোম" নামেও পরিচিত।
অনেক হাই-প্রোফাইল অপরাধী, বিশেষত যারা নৃশংস অপরাধ করেছেন তারা কারাগারে বসে "ফ্যান মেল " পান। এগুলো কখনও কখনও কৌতুকপূর্ণ বা যৌনউদ্রেকময় হয়। এসব ঘটনা সম্ভবত হাইব্রিস্টোফিলিয়ার ফলস্বরূপ। কিছু ক্ষেত্রে, এই অপরাধীদের প্রশংসকরা কারাগারে তাদের বিয়ে করতেও আগ্রহ প্রকাশ করেন।
তারি, দার্জিলিং
তারিজোত ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷ শহরটির পশ্চিমে রয়েছে বৈরাটিশাল জনগণনা নগর৷
ভূগোল
তারিজোত জনগণনা নগরটি দার্জিলিং জেলার মাটিগাড়া ব্লকের অন্তর্ভুক্ত৷ এটি বালাসন নদীর তীরে অবস্থিত৷ শহরটি শিলিগুড়ি পুলিশ কমিশনারেটের অন্তর্গত৷
জনতত্ত্ব
২০১১ খ্রিষ্টাব্দের ভারতের জনগণনা অনুসারে টারি জনগণনা নগরের জনসংখ্যা ১৪৫৫৮ জন, যার মধ্যে ৭৩৩৫ জন পুরুষ ও ৭২২৩ জন নারী৷ প্রতি হাজার পুরুষে ৯৮৫ জন নারী৷ ৬ বছর অনুর্দ্ধ ২০০৯ জন শিশু, যা সমগ্র জনসংখ্যার ১৩.৮০ %৷ ৬ বছরোর্দ্ধ জনসংখ্যার ৬৯.২৫% অর্থাৎ ৮৬৯০ জন সাক্ষর৷
ধর্ম
জনগণনা নগরটিতে ১৩৬৪৮ জন হিন্দু, ৭৭৪ জন মুসলিম, ৮২ জন খ্রিস্টান, ১২ জন শিখ, ৩৪ জন বৌদ্ধ ও ২ জন জৈন বাস করেন৷
পরিবহন
শহরটি ১০ নং জাতীয় সড়কের ওপর ও ১২ নং রাজ্য সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো মাটিগাড়া রেলওয়ে স্টেশন৷
উভচরবিদ্যা
উভচরেরা শীতল রক্তবিশিষ্ট মেরুদণ্ডী প্রাণী। বেশিরভাগ উভচরই স্যাঁতস্যাঁতে এলাকায় বসবাস করে। পৃথিবীতে মোট উভচর প্রজাতির সংখ্যা ৬৭০০টি। আবাসস্থল ধ্বংসের কারণে বর্তমানে এদের অস্তিত্ব হুমকির সম্মুখীন।
হোর্হে বুরুচাগা
thumb| হোর্হে বুরুচাগা (Jorge Burruchaga) (জন্ম অক্টোবর ৯, ১৯৬২) একজন প্রখ্যাত আর্জেন্টিনীয় ফুটবল খেলোয়াড়। ১৯৮৬ সালের বিশ্বকাপ ফাইনালে তিনি জার্মানির বিরুদ্ধে আর্জেন্টিনার ম্যাচ-বিজয়ী তৃতীয় গোলটি করেন। গোলটি আসে খেলার ৮৩ মিনিটের মাথায় দিয়েগো ম্যারাডোনার পাস থেকে। আর্জেন্টিনা ৩-২ গোলে খেলাটি জিতে দ্বিতীয়বারের মতো বিশ্বকাপ জয় করে।
সেজদার আয়াত
কুরআনের ১৪টি আয়াত যেগুলো পড়লে বা শুনলে সেজদা দেওয়া ওয়াজিব হয়ে যায়,তাকে ‘সেজদার আয়াত’ বলা হয়। এই আয়াত শোনার পর সেজদা করার ব্যাপারে সবাই একমত, কিন্তু এটা ওয়াজিব হওয়ার ব্যাপারে মতপার্থক্য আছে। ইমাম আবু হানিফা বলেছেন সেজদা করা ওয়াজিব।
মুহাম্মাদ (সাঃ) এর আমল
মুহাম্মদ(সাঃ) যখন খুতবা অবস্থায় সেজদার আয়াত তেলাওয়াত করতেন তখন তিনি নামতেন এবং সিজদা করে পুনরায় খুতবা শুরু করতেন।
সেজদা করার পদ্ধতি
নামায পড়ার জন্য যেই শর্ত, এই সিজদার জন্য একই শর্ত রয়েছে। যেমন, ওযু অবস্থায় কিবলার দিকে ফিরে আল্লাহু আকবার বলে নামাযের মতো মাটিতে মাথা রেখে, তিনবার সেজদার তাসবীহ পড়ে আল্লাহু আকবার বলে মাথা উঠাতে হয়।
সেজদা করার স্থান
নামাযের মধ্যে সেজদার আয়াত পড়লে সাজদার আয়াত পড়া মাত্র নামাযের মধ্যেই সেজদা করে নিতে হবে।
এক জায়গায় বসে একাধিক সেজদার আয়াত পড়লে বা শুনলে যত আয়াত তত সেজদা ওয়াজিব হবে।
রেডিও, টেলিভিশনে সেজদার আয়াত তিলাওয়াত শুনলে সেজদা ওয়াজিব হয় না।
বিশ্বের সকল সার্বভৌম রাষ্ট্রের পতাকা
এই পাতায় বিশ্বের সকল স্বাধীন রাষ্ট্রের পতাকার ছবি যুক্ত করা হয়েছে। পতাকাগুলো সংশ্লিষ্ট রাষ্ট্রের নামের বাংলা বানানের ক্রমানুসারে সাজানো আছে।
রোহিণী (কৃষ্ণের পত্নী)
রোহিণী হলেন হিন্দু দেবতা কৃষ্ণের সহধর্মিণী, যিনি দ্বাপর যুগে দেবতা বিষ্ণুর অবতার এবং দ্বারকার রাজা। হিন্দু মহাকাব্য মহাভারত, বিষ্ণুপুরাণ, ভাগবত পুরাণ এবং হরিবংশে তাকে রানী হিসেবে উল্লেখ করা হয়েছে।
জাম্ববতীর সাথে মেলামেশা
বিষ্ণুপুরাণ বলে যে রোহিণী খুব সুন্দর। রত্নগর্ভা, শাস্ত্রের একজন ভাষ্যকার, তাকে অষ্টভার্যদের একজন হিসেবে অন্তর্ভুক্ত করেছেন, তাকে জাম্ববতীর সাথে চিহ্নিত করেছেন। তিনি রোহিণীকে রাণীর জন্মের নাম এবং জাম্ববতীকে আক্ষরিক অর্থে "জাম্ববনের কন্যা" তার উপাধি বলে মনে করেন। যাইহোক, অন্য একজন ভাষ্যকার শ্রীধর একমত নন এবং তাকে জাম্ববতী থেকে আলাদা বলে মনে করেন। বিষ্ণুপুরাণ উল্লেখ করেছে যে তার দীপ্তিমাত, তাম্রপক্ষ এবং অন্যান্য পুত্র ছিল। হরিবংশও পরামর্শ দেয় যে রোহিণী জাম্ববতীর বিকল্প নাম হতে পারে। ভারতবিদ উইলসন হোরেস হ্যামেন মনে করেন যে বিষ্ণুপুরাণ এবং সেইসাথে ভাগবত পুরাণ, রোহিণী ও জাম্ববতী ভিন্ন ব্যক্তি। তিনি মনে করেন যে তিনি পরবর্তীতে ৮ জন প্রধান রাণীর মূল তালিকায় যোগ করতে পারেন।
মৃত্যু
মহাভারতের মৌষলপর্ব যা কৃষ্ণের মৃত্যু এবং তার জাতি সমাপ্তির বর্ণনা দেয় তাতে কৃষ্ণের চারজন সহধর্মিণী রোহিণী সহ তার অন্ত্যেষ্টিক্রিয়ায় ঝাঁপিয়ে পড়ে, আত্মহনন করে।
মজিবুর রহমান (বীর উত্তম)
শহীদ মজিবুর রহমান বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
মজিবুর রহমানের বাড়ি নড়াইল জেলার লোহাগড়া উপজেলার পাচুরিয়া গ্রামে। তিন ভাই এক বোনের মধ্যে তিনি ছিলেন সবার বড়। তার বাবার নাম দলিল উদ্দিন সরদার এবং মায়ের নাম রেকজান বিবি।তার স্ত্রীর নাম জোবেদা খাতুন। তাদের এক ছেলে।
কর্মজীবন
ইপিআরে চাকরি করতেন মজিবুর রহমান। ১৯৭১ সালে কর্মরত ছিলেন যশোর সেক্টরের অধীন চুয়াডাঙ্গা ৪ উইংয়ে। মুক্তিযুদ্ধ শুরু হলে চুয়াডাঙ্গা ইপিআর উইংয়ের বাঙালি অধিনায়ক আবু ওসমান চৌধুরীর নেতৃত্বে ঝাঁপিয়ে পড়েন যুদ্ধে।
মুক্তিযুদ্ধে ভূমিকা
১৯৭১ সালের ২৪ এপ্রিল যশোর জেলার শার্শা উপজেলার কাগজপুকুরে ছিলো মুক্তিযোদ্ধাদের দক্ষিণ-পশ্চিম রণাঙ্গনের সদর দপ্তর। ২৩ এপ্রিল সকালে নবগঠিত বাংলাদেশ সরকারের প্রধানমন্ত্রী তাজউদ্দীন আহমদ বেনাপোলে মুক্তিবাহিনীর দপ্তর পরিদর্শনে আসেন। সেখানে ব্রিটিশ এমপি ডগলাসম্যান তার সঙ্গে দেখা করেন। এর পরপরই পাকিস্তানি সেনারা সেখানে আক্রমণ শুরু করে। ২৩ ও ২৪ এপ্রিল বেনাপোল ও কাগজপুকুরে ভোর থেকে শুরু হয় ভয়াবহ যুদ্ধ । পাকিস্তান সেনাবাহিনী মুক্তিবাহিনীর অবস্থানে আক্রমণ করেছে। মুক্তিবাহিনীর অগ্রবর্তী দল পাকিস্তানি সেনাদের মোকাবিলা করছে। একসময় খবর এল, অগ্রবর্তী দলের গোলাবারুদ প্রায় শেষ। তাদের কাছে দ্রুত গোলাবারুদ পৌঁছে না দিতে পারলে তারা বেশির ভাগই মারা পড়বেন। কিন্তু পাকিস্তান সেনাবাহিনীর অব্যাহত আক্রমণ ও প্রচণ্ড গোলাগুলির মধ্যে সেখানে গোলাবারুদ নিয়ে যাওয়াও বিরাট ঝুঁকিপূর্ণ। এই কঠিন কাজের দায়িত্ব স্বেচ্ছায় কাঁধে তুলে নিলেন মজিবুর রহমান। গোলাবারুদভর্তি একটি গাড়ি নিয়ে তিনি রওনা হলেন মুক্তিবাহিনীর অগ্রবর্তী দলের অবস্থানের উদ্দেশে। তার সঙ্গে মাত্র একজন সঙ্গী। অগ্রবর্তী অবস্থানে গিয়ে প্রচণ্ড গোলাগুলির মধ্যে হামাগুড়ি দিয়ে কয়েকটি বাংকারে পৌঁছে দিলেন গোলাবারুদ। শেষবার একটি মেশিনগান পোস্টে গিয়ে দেখেন গানম্যান গুলিবিদ্ধ হয়ে মারা গেছেন। মেশিনগানের পাশেই পড়ে আছে তার নিথর দেহ। রক্তে ভেসে গেছে জায়গাটা। সেখানকার সহযোদ্ধা দুজন নেই। তারা মেশিনগানের লক খুলে তা অকেজো অবস্থায় রেখে চলে গেছেন। মজিবুর রহমান সঙ্গীকে বললেন পাশের বাংকার থেকে একটি লক আনতে। আর তিনি নিজেই অবস্থান নিলেন সেই বাংকারে। সঙ্গী ফিরে আসছে না দেখে আবার উঠে নিজেই গেলেন সেখানে। সঙ্গী ও লকসহ এসে ওই মেশিনগান সচল করলেন। আর ঠিক তখনই গুলি করতে করতে বাংকারের কাছাকাছি এসে পড়ে একদল পাকিস্তানি সেনা। চোখের সামনে গুলিবিদ্ধ হয়ে শহীদ হলেন তার সঙ্গী। ক্ষিপ্র গতিতে মেশিনগান থেকে গুলি ছোড়া শুরু করলেন তিনি। গুলিতে হতাহত হলো বেশ কজন পাকিস্তানি সেনা। কিন্তু কিছুক্ষণের মধ্যেই শেষ হয়ে গেল মেশিনগানের গুলি। মেশিনগানের শূন্য বেল্টে গুলি ভরার জন্য প্রয়োজন হয় কমপক্ষে দুজন সাহায্যকারীর। তার কাছে তখন একজন সাহায্যকারীও নেই। এদিকে পাকিস্তানি সেনারা একদম কাছে এসে পড়েছে। এ সময় পেছনে থাকা এক সহযোদ্ধা তাকে বারবার পেছনে আসতে বলেন। তখন মজিবুর রহমান ওই সহযোদ্ধাকে বলেন, ‘মজিবুর রহমান পিছে হটতে জানে না।’ এরপর তিনি কোমরে থাকা পিস্তল দিয়ে গুলি করতে থাকেন। একসময় তার পিস্তলের গুলিও শেষ হয়ে গেল। এরপর খালি হাতেই জয়বাংলা ধ্বনি দিয়ে বীর বিক্রমে ঝাঁপিয়ে পড়েন এক পাকিস্তানি সেনার ওপর। সঙ্গে সঙ্গে পাকিস্তানি সেনাদের অস্ত্রের একঝাঁক গুলি এসে বিদ্ধ হয় তার দেহে। ঝাঁজরা হয়ে যায় তার বুকের পাঁজর। মাটিতে লুটিয়ে পড়েন এই বীর যোদ্ধা। শহীদ হন তিনি। মুক্তিবাহিনীর মজিবুর রহমানসহ কয়েকজন পাকিস্তান সেনাবাহিনীর বিরুদ্ধে বীরত্বের সঙ্গে যুদ্ধ করে শহীদ হন।
সুবিদপুর ইউনিয়ন, বানিয়াচং
সুবিদপুর ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।
অবস্থান ও সীমানা
বানিয়াচং উপজেলার দক্ষিন অংশে সুবিদপুর ইউনিয়ন অবস্থিত। বানিয়াচং উপজেলা সদর (বড় বাজার) থেকে সুবিদপুরের দূরত্ব ১৩ কিলোমিটার। সুবিদপুর ইউনিয়নের উত্তর দিকে বানিয়াচং দক্ষিন পূর্ব ও বানিয়াচং দক্ষিন পশ্চিম ইউনিয়ন, পশ্চিম দিকে মন্দরী ও মক্রমপুর ইউনিয়ন, পূর্ব দিকে পুকড়া ইউনিয়ন এবং দক্ষিন দিকে হবিগঞ্জ সদর উপজেলার রিচি ও তেঘরিয়া ইউনিয়ন অবস্থিত।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
★ রাসেল হাওর বিলাস ★ কালারডুভা ★ মাসুদা চৌধুরী ক্যাটকিন ড্রিম রেষ্টুরেন্ট
মিমি চক্রবর্তী
মিমি চক্রবর্তী (জন্ম: ১১ ফেব্রুয়ারি ১৯৮৯) হলেন একজন ভারতীয় বাংলা চলচ্চিত্র ও টেলিভিশন অভিনেত্রী। গানের ওপারে ধারাবাহিকের 'পুপে' চরিত্রের মাধ্যমে সবার চোখে আসেন।
প্রারম্ভিক জীবন
মিমি পশ্চিমবঙ্গের জলপাইগুড়িতে জন্মগ্রহণ করেন। তার শৈশবকাল কেটেছে অরুনাচল প্রদেশের তিরাপ জেলার দেওমালি শহরে। তিনি পরে পরিবারের সাথে জলপাইগুড়িতে তার পৈত্রিক বাড়িতে ফিরে আসেন। তিনি জলপাইগুড়ি হলি চাইল্ড স্কুলে পড়েছেন। এরপর পড়েছেন বিন্নাগুড়ির সেন্ট জেমস স্কুলে। তারপর তিনি কলকাতায় আসেন এবং সেখান থেকে ২০০৬ সালে ইংরেজিতে স্নাতক ডিগ্রি লাভ করেন।
কর্মজীবন
মিমি চলচ্চিত্রে অভিনয় করার পূর্বে একজন মডেল ছিলেন। তিনি ফেমিনা মিস্‌ ইন্ডিয়াতে অংশগ্রহণ করেন। তার অভিনয়ের শুরু চ্যাম্পিয়ন ছবিতে, যদিও সে এই চলচ্চিত্রে গৌণ ভূমিকায় অভিনয় করে। তার ২য় আবির্ভাব গানের ওপারে ধারাবাহিকে। এই ধারাবাহিকের খ্যাতি তাকে আলোয় এনে দেয়। গানের ওপারের চিত্রনাট্য লেখে বিখ্যাত চলচ্চিত্রকার ঋতুপর্ণ ঘোষ। রবীন্দ্রনাথ ঠাকুরের ১৫০তম জন্মবার্ষিকী উপলক্ষে এ ধারাবাহিক নির্মিত হয়। এই ধারাবাহিকে আরো অনেক বিখ্যাত ব্যক্তি অভিনয় করেন।
৭ই ডিসেম্বর, ২০১২ তারিখে মুক্তিপ্রাপ্ত বাপি বাড়ি যা চলচ্চিত্রের মাধ্যমে তার অভিনয়ের যাত্রা শুরু।
ধারাবাহিক
গানের ওপারে মূলত দুই শিল্পীঃ বোহেমিয়ান গোরা ও পুপের রবীন্দ্রনাথের গানের প্রতি ভালবাসা ও নানা বিষয় নিয়ে তৈরি হয়। প্রসেনজিত চট্টোপাধ্যায়ের প্রোডাকশনস্‌ হাউজ আইডিয়াস ক্রিয়েশনস্‌ -এর প্রযোজনায় নির্মিত এ ধারাবাহিক প্রচারিত হয় স্টার জলসায়। এই কাজে পশ্চিম বাংলার চলচ্চিত্র শিল্পের অনেকেই যুক্ত ছিলেন।
মিমি 'পুপে' চরিত্রে অভিনয় করেন। এ ধারাবাহিকে তাকে বিভিন্ন রবীন্দ্রসংগীত গাইতে দেখা যায়। বিভিন্ন স্থানে তার অভিনয় সত্যিই চমৎকার ছিল এবং সকলের প্রশংসাও অর্জন করে।
চলচ্চিত্র
বাপি বাড়ি যা চলচ্চিত্রে মিমি 'দোলা' চরিত্রে অভিনয় করেন। আইডিয়াস ক্রিয়েশনস্‌ - ও শ্রী ভেঙ্কটেশ ফিল্মস এর প্রযোজনায় নির্মিত এ চলচ্চিত্র মিমির বিপরীতে ছিলেন সব্যসাচী চক্রবর্তী-এর ছেলে অর্জুন চক্রবর্তী। অর্জুন এই চলচ্চিত্রের মুখ্য অভিনেতা (বাপি) ছিলেন। অর্জুন গানের ওপারেতেও অভিনয় করেছিলেন।
বোঝেনা সে বোঝেনা চলচ্চিত্র দুটি ভিন্ন জীবনের গল্পকে এক করে করা হয়েছে। এই ছবিতে মিমি ছাড়াও আরো অভিনয় করেছেন: সোহম চক্রবর্তী, আবীর চট্টোপাধ্যায়, পায়েল সরকার। মিমির বিপরীতে সোহম চক্রবর্তী অভিনয় করেন। শ্রী ভেঙ্কটেশ ফিল্মস-এর ব্যানারে নির্মিত এই ছবি পরিচালনা করেন রাজ চক্রবর্তী। ডিসেম্বর, ২০১২ সালে এই ছবি মুক্তি পায়। চলচ্চিত্রটি সমালোচক ও দর্শকমহলে ব্যাপক প্রশংসা লাভ করে।
আগস্ট, ২০১৩ সালে মুক্তি পেয়েছিল শ্রী ভেঙ্কটেশ ফিল্মস-এর ব্যানারে নির্মিত ও রাজ চক্রবর্তীর পরিচালনায় প্রলয়। এই ছবিতে আরো অভিনয় করেছেন পরমব্রত চট্টোপাধ্যায়, শাশ্বত চট্টোপাধ্যায় ও পরাণ বন্দ্যোপাধ্যায়। সত্যি কাহিনীর ওপর নির্মিত এ চলচ্চিত্র প্রশংসিত ও বিখ্যাত হয়।
এরপরে ২০১৪ সালের জানুয়ারিতে মুক্তিপ্রাপ্ত বাঙালী বাবু ইংলিশ মেম চলচ্চিত্রে অভিনয় করেন তিনি। রবি কিনাগীর পরিচালনায় ও শ্রী ভেঙ্কটেশ ফিল্মস এর প্রযোজনায় এই চলচ্চিত্রে তার বিপরীতে ছিলেন সোহম চক্রবর্তী। এটি বক্স অফিসে তেমন আলোড়ন সৃষ্টি করতে না পারলেও খ্যাতি পায়।
২০১৪ সালের ৪ঠা জুলাই আবারও শ্রী ভেঙ্কটেশ ফিল্মস এর প্রযোজনায় ও সোহম চক্রবর্তীর বিপরীতে গল্প হলেও সত্যি চলচ্চিত্রে অভিনয় করেন। এই চলচ্চিত্রটি পরিচালনা করেন বিরসা দাশগুপ্ত।
২০১৫ সালে তিনি দেব এর বিপরীতে শুধু তোমারি জন্য তে অভিনয় করেন। এটি প্রচুর হিট করে মানুষ এর হ্রদয় দখল করে।১৬ অক্টোবর এটি মুক্তি পায়।
রাজনৈতিক জীবন
২০১৯ সালের ভারতের লোকসভা নির্বাচনে তাকে যাদবপুর থেকে প্রার্থী করে তৃণমূল কংগ্রেস। বর্তমানে তিনি যাদবপুর লোকসভা আসনের এমপি। এর মাধ্যমে তার সক্রিয় রাজনীতিতে অভিষেক ঘটে।
ব্যক্তিজীবন
তার একটি পোষ্য কুকুর আছে, যার নাম "চিকু"। একে নিয়েই তিনি থাকেন।
রামেশ্বর প্রসাদ
রামেশ্বর প্রসাদ ভারতের উত্তরপ্রদেশের একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি উত্তরপ্রদেশ বিধানসভার একজন বিধায়ক ছিলেন।
জীবনী
রামেশ্বর প্রসাদ ১৯৮০ সালে বাবেরু থেকে উত্তরপ্রদেশ বিধানসভার বিধায়ক হিসেবে নির্বাচিত হয়েছিলেন ও ১৯৮৫ সাল পর্যন্ত উক্ত বিধানসভা কেন্দ্রের বিধায়ক হিসেবে দায়িত্ব পালন করেছিলেন।
রামেশ্বর প্রসাদ ২০১৯ সালের ৩ জানুয়ারি উত্তরপ্রদেশের বান্দায় বৃক্কের রোগে আক্রান্ত হয়ে প্রয়াত হন।
গন্ধরাজ
গন্ধরাজ (বৈজ্ঞানিক নাম: Gardenia jasminoides) বাংলাদেশে ও ভারতে খুবই পরিচিত একটি ফুল। এই ফুলটির ইংরেজি নাম gardenia এবং অন্য নাম কেপ জ্যাসমিন উল্লেখযোগ্য।
নামকরণ
গন্ধরাজ ফুলের ইংরেজি নামকরণ করা হয়ে একজন বিখ্যাত আমেরিকান প্রকৃতিবিদ ড: আলেকজেন্ডার গার্ডেন (১৭১৩ – ১৭৯১) এর নাম অনুসারে।
বর্ণনা
কফি গাছ প্রজাতির এই উদ্ভিত চির সবুজ ১৫ মিটার পর্য়ন্ত উঁচু হয়।
অঁরি লুই ল্য শাতলিয়ে
অঁরি লুই ল্য শাতলিয়ে (৮ই অক্টোবর, ১৮৫০ – ১৭ই সেপ্টেম্বর, ১৯৩৬) ১৯শ শতক ও ২০শ শতকের একজন অত্যন্ত প্রভাবশালী ফরাসি রসায়নবিদ। রাসায়নিক বিক্রিয়ার ক্ষেত্রে একটি অতি গুরুত্বপূর্ণ নীতি প্রদানের মাধ্যমে তিনি সমগ্র বিশ্বে জনপ্রিয় হয়ে আছেন। এই নীতিকে বলা হয় ল্য শাতলিয়ে-র নীতি। তিনি ও তার বন্ধু জাসপের রসি মিলে এই নীতিটি প্রদান করেছিলেন।
প্রাথমিক জীবন
শৈশবে তিনি প্যারিস শহরের কলেজ রোলাঁ নামক বিদ্যালয়ে পড়ালেখা করেছিলেন। ১৯ বছর বয়সে প্রকৌশলশাস্ত্রে উত্তীর্ণ হবার পর তিনি প্যারিসের আধুনিক বিজ্ঞান গবেষণা প্রতিষ্ঠান একল পোলিতেকনিকে যোগদানের মাধ্যমে তাঁর বাবার পদাঙ্ক অনুসরণ করেন। প্রকৌশল বিভাগে সাফল্য অর্জনের মাধ্যমে তিনি ফ্রান্সের সেনাবাহিনীতে লেফটেন্যান্ট পদে যোগদান করেন।
ল্য শাতলিয়ে তার বান্ধবী জঁভিয়েভ নিকোলা-র সাথে বিবাহ বন্ধনে আবদ্ধ হন। তাদের চার মেয়ে এবং তিন ছেলেসহ সাত জন সন্তান ছিল। এদের মধ্যে পাঁচ জন বিজ্ঞান বিষয়ে গবেষণা করেন।
রাজনীতি
তখনকার সময় এটা সাধারণ ছিল যে, বিজ্ঞানী এবং প্রকৌশলীদের ব্যবসা বা শিল্প সম্পর্কে বেশ ভালো একটা বৈজ্ঞানিক দৃষ্টিভঙ্গি রাখা। লা র‍্যভ্যু দ্য মেতাল্যুর্জি নামক গবেষণা সাময়িকীর প্রথম সংখ্যায় ল্য শাতলিয়ে ফ্রেডরিক উইনস্লো টেলরের বৈজ্ঞানিক ব্যবস্থাপনা তত্ত্ব নিয়ে তাঁর মতামতের বর্ণনা দিয়ে একটি নিবন্ধ প্রকাশ করেছিলেন। তিনি ১৯২৮ সালে টেলরবাদ সম্পর্কিত একটি বই প্রকাশ করেছিলেন।
ল্য শাতলিয়ে রাজনৈতিকভাবে রক্ষণশীল মনোভাবের ছিলেন।র‍্যভু একোনোমিক আঁতেরনাসিওনাল দ্য ব্রুসেল-এ সাপ্তাহিক চল্লিশ ঘণ্টা কাজ করার আইনের বিষয়ে ১৯৩৪ সালে মতামত প্রকাশ করেছিলেন। তবে কিছু সংসদ-বিরোধী দোষ থাকা সত্ত্বেও, তিনি যেকোন উগ্রবাদী বা মৌলবাদী আন্দোলন থেকে দূরে থাকতেন।
বিজ্ঞানে অবদান
রসায়নে তিনি তাঁর নীতির (ল্য শাতলিয়ে-র নীতি) জন্য সবচেয়ে বেশি পরিচিত। তিনি ১৮৮৪ সাল থেকে ১৯১৪ পর্যন্ত তিনি বিভিন্ন ধাপে ধাপে তার নীতির ব্যাখ্যা প্রদান করেন। এর জন্য তিনি ৩০টিরও অধিক নিবন্ধ প্রকাশ করেছিলেন। বর্তমানে তাঁর এই নীতি রসায়নের অনেক গুরুত্বপূর্ণ কাজে ব্যবহার করা হয়। বিভিন্ন কলকারখানার উৎপাদন বৃদ্ধির ক্ষেত্রে তার এই নীতিটি সবচেয়ে ব্যাপকভাবে ব্যবহৃত হচ্ছে।
অকিঞ্চন
অকিঞ্চন (১৭৫০ – ১৮৩৬) ছিলেন একজন শ্যামাসঙ্গীত ও বৈষ্ণব পদকর্তা। তার প্রকৃত নাম রঘুনাথ রায়। অধুনা ভারতের পশ্চিমবঙ্গ রাজ্যের বর্ধমান জেলার অন্তর্গত চুপি গ্রামে অকিঞ্চন জন্মগ্রহণ করেছিলেন। তার পিতা ব্রজকিশোর রায় ছিলেন বর্ধমান রাজের দেওয়ান।
অকিঞ্চন দিল্লির এক ওস্তাদের কাছে সঙ্গীত শিক্ষা করেছিলেন। সংস্কৃত ও ফারসি ভাষায় সুপণ্ডিত অকিঞ্চন প্রথম দিকে বর্ধমান রাজের দেওয়ান পদে চাকরি করলেও পরে ধর্মসাধনার জন্য সেই চাকরি ত্যাগ করেন।
ইচ্ছে ঘুড়ি
ইচ্ছে ঘুড়ি বাংলা প্রোগ্রেসিভ রক ব্যান্ড শিরোনামহীনের দ্বিতীয় স্টুডিও অ্যালবাম। এটি ১ মে ২০০৬ সালে জি-সিরিজের ব্যানারে বাংলাদেশে প্রকাশিত হয়।
গানের তালিকা
অ্যালবামের এগারোটি গানের মধ্যে একভাবে জিয়াউর রহমান জিয়া পাঁচটি, ফারহান করিম দুইটি এবং ইয়াসির তুষার একটি গান লিখেছেন। জিয়া ও ফাহানের সাথে যৌথভাবে তানজির তুহিন দুইটি গান লিখেছেন। অন্যদিকে তুষার, ফারহান এবং জিয়া যৌথভাবে একটি গান লিখেছেন।
কুরু রাজ্য
কুরু সাম্রাজ্য (कुरु) বৈদিক ইন্দো-আর্য উপজাতীয় রাষ্ট্র যা  আধুনিক যুগের দিল্লি, হরিয়ানা, পাঞ্জাব এবং উত্তরপ্রদেশে র পশ্চিমাংশের কিছু অংশকে নিয়ে মধ্য-বৈদিক যুগে (১২০০ খ্রিস্ট-পূর্বাব্দ থেকে ৯০০ খ্রিস্ট-পূর্বাব্দ সময়কাল) গঠিত হয়েছিল। তথ্যানুযায়ী, এটিই ভারতীয় উপমহাদেশে র প্রথম নথিভুক্ত রাষ্ট্র-স্তরের সমাজ হিসাবে বিকশিত হয়েছিল।
কুরু রাজবংশ সচেতনভাবে দৃঢ় সিদ্ধান্তের সাথে তাদের বৈদিক আমলের ধর্মীয় ঐতিহ্যকে পরিবর্তিত করে, তাদের আচারের স্তবকে বেদ নামে সংকলনে সাজিয়ে তোলে এবং নতুন আচারের বিকাশ ঘটায় যা ভারতীয় সভ্যতায় শ্রৌত আচার হিসাবে পরিচিত হয়ে ওঠে। এই সংমিশ্রণটি তথাকথিত "শাস্ত্রীয় সংশ্লেষণে" বা "হিন্দু সংশ্লেষে" বিশেষ অবদান রাখে। পরীক্ষিৎ এবং জনমেজয়ে র রাজত্বকালে মধ্য বৈদিক যুগের প্রভাবশালী রাজনৈতিক ও সাংস্কৃতিক কেন্দ্র হয়ে উঠেছিল কুরু সাম্রাজ্য, তবে বৈদিক যুগের শেষ দিকে (আনুমানিক ৯০০ থেকে ৫০০ খ্রিস্ট-পূর্বাব্দে) কুরু রাজ্যের গুরুত্ব হ্রাস পেয়েছিল। খ্রিস্টপূর্ব পঞ্চম শতাব্দীতে ষোড়শ মহাজনপদ আমলে কুরুরাজ্য একেবারেই পিছনের সারিতে চলে যায়। তবে, কুরু বংশ সম্পর্কে ঐতিহ্য এবং কিংবদন্তিগুলি উত্তর-বৈদিক যুগেও অব্যাহত ছিল,যা মহাভারত মহাকাব্যটির ভিত্তি গঠন করেছিল।
ইতিহাস
থাম্ব|কুরু আমল থেকে শুরু হওয়া শ্রৌত আচার অগ্নিচয়নের জন্যে নির্মিত শ্যেনপক্ষীর আকারের অগ্নিচয়ন বেদীর আধুনিক প্রতিরূপ। মধ্য বৈদিক যুগে, তদানীন্তন পরুষ্ণী (আধুনিক ইরাবতী) নদীর তীরে দশ রাজার যুদ্ধে র পরে, ভরত এবং অন্যান্য পুুরু বংশের মধ্যে জোটবদ্ধকরণ এবং একীকরণের ফলে কুরু রাজবংশ (১২০০ থেকে ৯০০ খ্রিস্ট-পূর্বাব্দ) গড়ে ওঠে বলে মনে করা হয়। কুরুক্ষেত্র অঞ্চলে তাদের ক্ষমতার কেন্দ্রীকরণের সাথে সাথে, কুরুরা বৈদিক যুগের প্রথম শক্তিশালী রাজনৈতিক কেন্দ্র গঠন করেছিল যা প্রায় খ্রিস্টপূর্ব ১২০০ থেকে ৮০০ বছর অবধি রাজনৈতিক ও সাংস্কৃতিকভাবে প্রভাবশালী ছিল। প্রথম কুরু রাজধানী ছিল আধুনিক হরিয়ানা র আসন্ধে র কাছে, আসন্দিভাতে। পরবর্তী সাহিত্যে ইন্দ্রপ্রস্থ (আধুনিক দিল্লি) এবং হস্তিনাপুরকে প্রধান কুরু শহর হিসাবে চিহ্নিত করা হয়েছে।
ঋগ্বেদের পরবর্তী সময়কালের বৈদিক সাহিত্যে কুরুরাজ্যের বিশেষ উল্লেখ রয়েছে। এখানে কুরু বংশজাতদের মূলত গঙ্গা-যমুনা দোয়াব এবং আধুনিক হরিয়ানার শাসক এবং প্রারম্ভিক ইন্দো-আর্যদের একটি শাখা হিসাবে দেখানো হয়েছে। পরবর্তী বৈদিক যুগের সাহিত্যের কেন্দ্রবিন্দুটি ধীরে ধীরে পাঞ্জাবের বাইরে হরিয়ানা ও দোয়াব অঞ্চলের সংস্কৃতি এবং কুরুবংশ কেন্দ্রিক হয়ে পড়ে।